Diari Oficial de la Generalitat Valenciana


Sumari del DOGV 2686, del 12-02-1996 (1996/837450)

ORDRE de 15 de desembre de 1995, del conseller de Sanitat i Consum, per la qual convoca el procediment d'avaluació de la continuïtat dels caps de servei i de secció dependents de la Conselleria de Sanitat i Consum, convocades per la Resolució de 9 d'abril de 1985 de la Direcció General de l'Institut Nacional de la Salut.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/12/15/(1)/dof/vci/html**

### Dades del document

Número de DOGV
:   2686

Data del DOGV
:   12-02-1996

Secció del DOGV
:   DISPOSICIONS GENERALS

Número del document
:   1996/837450


Data del document
:   15-12-1995

Organisme emissor
:   Conselleria de Sanitat i Consum

Tipus de document
:   Ordre

ORDRE de 15 de desembre de 1995, del conseller de Sanitat i Consum, per la qual convoca el procediment d'avaluació de la continuïtat dels caps de servei i de secció dependents de la Conselleria de Sanitat i Consum, convocades per la Resolució de 9 d'abril de 1985 de la Direcció General de l'Institut Nacional de la Salut.   
L'Ordre de 5 de febrer de 1985, del Ministeri de Sanitat i Consum, va establir un sistema de promoció als llocs de cap de servei i cap de secció dels serveis jerarquitzats de les institucions sanitàries de la Seguretat Social. L'article 9 preveu una avaluació específica, per a la continuïtat en el lloc de treball, dels titulars dels llocs a l'acabament del primer i segon quadrienni de l'exercici.  
El Reial Decret 118/91, de 25 de febrer, sobre la Selecció i la Provisió de Personal Estatutari, en la disposició transitòria segona determina el procediment d'acord amb el que la Comissió d'Avaluació haurà, als efectes de la continuïtat, d'avaluar als caps de servei i als caps de secció, nomenats pel sistema regulat en l'esmentada ordre.  
Resolta per Ordre de 30 de maig de 1990, de la Conselleria de Sanitat i Consum, l'avaluació del primer quadrienni de les places adjudicades en el concurs convocat per la Direcció General de l'Insalud, de 9 d'abril de 1985, es fa necessària la convocatòria del procés d'avaluació del segon quadrienni als titulars dels llocs de cap de servei i de cap de secció.  
ORDENE  
Primer  
Convocar l'avaluació específica dels caps de servei i dels caps de secció de les institucions sanitàries de la Conselleria de Sanitat i Consum nomenats pel sistema regulat per l'Ordre de 5 de febrer de 1985 que han completat el segon quadrienni en els llocs que s'especifiquen en l'annex II d'aquesta ordre i d'acord amb les bases que es publiquen en l'annex I.  
Segon  
Els titulars dels llocs de treball de caps de servei i de caps de secció que hagen fet el segon quadrienni continuaran, provisionalment, exercint els llocs de treball fins la publicació del resultat de l'avaluació a què fa referència aquesta resolució. Avaluada l'activitat es procedirà a la confirmació o al cessament en el lloc de treball, d'acord amb el resultat.  
València, 15 de desembre de 1995  
El conseller de Sanitat i Consum,  
JOAQUíN FARNóS GAUCHíA  
ANNEX I  
Bases  
Primera  
Aquesta convocatòria serà notificada als titulars dels llocs de treball sotmesos a l'avaluació, que s'especifiquen en l'annex II.  
Segona  
El titular del lloc de treball, objecte de l'avaluació, tindrà un termini d'un mes, comptador des de l'endemà de la publicació de la convocatòria en el Diari Oficial de la Generalitat Valenciana, per presentar davant la Direcció General del Servei Valencià de Salut la documentació següent:  
a) Una memòria explicativa de l'organització, el funcionament i les activitats de la unitat assistencial la direcció de la qual ocupa, incloent-hi propostes concretes sobre l'actuació i l'estructuració.  
b) El currículum professional que farà referència al període en què ha exercit el lloc que s'avalua.  
Tercera  
En el termini d'un mes comptador des de l'endemà de la publicació de la convocatòria, la Comissió de Direcció de l'Hospital a proposta del director mèdic, emetrà un informe proposta motivat sobre la procedència de la continuïtat en el lloc de cap de servei o de cap de secció, objecte de l'avaluació.  
En el mateix termini, la Junta Clínica podrà remetre a la comissió de direcció de la institució corresponent un informe motivat sobre la procedència de la continuïtat en el lloc de cap de servei o de cap de secció, objecte de l'avaluació.  
Quarta  
La comissió avaluadora, els membres de la qual seran designats pel conseller de Sanitat i Consum, tindrà la composició següent, d'acord amb la disposició transitòria quarta del Reial Decret 118/91, de 25 de gener:  
President: el director del Servei Valencià de Salut.  
Vocals: el director per a la Gestió d'Assistència Especialitzada.  
El gerent o, en el seu cas, el director mèdic de la institució corresponent.  
El cap de servei o de secció de la mateixa especialitat de servei jerarquitzat amb destinació en diferent institució sanitària.  
El cap de servei o de secció d'una altra especialitat amb destinació en la mateixa institució, nomenat a proposta de la junta tècnico-assistencial.  
Secretari: serà designat per l'autoritat que convoca entre el personal funcionari administratiu i amb titulació superior amb destinació a les unitats o institucions de la Conselleria de Sanitat i Consum. No tindrà vot en les qüestions referents a l'avaluació de les persones interessades.  
La llista dels noms dels membres del tribunal serà publicada en el tauler d'anuncis dels serveis centrals de la Conselleria de Sanitat i Consum.  
Cinquena  
5.1 Desenvolupament de l'avaluació  
a) Exposició de la memòria i currículum professional.  
La persona interessada exposarà i defendrà davant la comissió d'avaluació, en sessió pública, un resum de la memòria i del currículum aportats, durant un temps màxim de 30 minuts.  
b) Entrevista pública  
Els membres de la comissió avaluadora entrevistaran durant el temps màxim d'una hora, i en sessió pública, a la persona interessada sobre la memòria, el currículum i els informes que hi ha en l'expedient, per a la qual cosa la persona interessada podrà conéixer durant els 10 dies hàbils anteriors a l'entrevista el contingut de l'expedient.  
5.2 La qualificació que donarà la comissió, que serà adoptada per la majoria de les membres de la comissió, es concretarà en la proposta favorable o desfavorable a la continuïtat de la persona avaluada.  
5.3 Sense perjudici de la motivació de la decisió i de la possibilitat que els membres de la comissió puguen afegir vots particulars a l'acta de la sessió de qualificació, en el cas de no estar-hi d'acord, la comissió farà pública, als taulers d'anuncis de la Conselleria de Sanitat i Consum, únicament la qualificació global «favorable a la continuïtat» o «desfavorable a la continuïtat» obtinguda pels professionals avaluats.  
5.4 L'acta de la sessió de qualificació serà tramesa a la Direcció General del Servei Valencià de Salut i la proposta tindrà caràcter vinculant, excepte en el cas de defectes essencials de procediment; el director general del Servei Valencià de Salut notificarà individualment la qualificació obtinguda a les persones interessades.  
Sisena  
Si l'avaluació de la qualificació és favorable a la continuïtat, la persona interessada serà confirmada en el lloc de cap de servei o de cap de secció.  
Setena  
Pel contrari, quan la qualificació siga desfavorable a la continuïtat, o la persona interessada renuncie a l'avaluació, aquesta cessarà en el lloc de cap de servei o de cap de secció i s'incorporarà a la plaça de facultatiu especialista en el servei jerarquitzat corresponent. No obstant això, i d'acord amb l'ordre de 5 de febrer de 1985 en la disposició addicional, els facultatius que en el moment de la publicació de l'esmentada ordre en el BOE ocupen la plaça en propietat de cap de departament, cap de servei o cap de secció de les institucions sanitàries de la de la Seguretat Social, i que per voluntat accedisquen als llocs de cap de secció o de servei d'acord amb el que estableix aquesta ordre, en el cas que deixaren d'ocupar el lloc mantindran la categoria i el complement de destinació, establits per a la plaça que ocupaven abans d'accedir al nou sistema.  
Vuitena  
Contra aquesta ordre, i contra totes les actuacions administratives que en siguen dictades en l'execució pel director general del Servei Valencià de Salut, es pot interposar un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació de l'acte recorregut, després d'haver-ho comunicat a l'òrgan que va dictar l'actuació impugnada.  
Contra les actuacions de la comissió avaluadora, es pot interposar un recurs ordinari, davant el director de Gestió de Personal, en virtut de l'article 2 c) de l'Ordre de 2 d'agost de 1995, de la Conselleria de Sanitat i Consum, en el termini d'un mes comptador des de l'endemà de la publicació d'aquesta resolució.   
ANNEX II  
Direccions objecte d'aquesta convocatòria  
Hospital La Fe de València   
Morera Pérez, Constantino Oto-rino-laringologia  
 cap de servei  
Hospital General d'Alacant  
Reig Sáenz, Roberto Medicina Intensiva  
 cap de secció  
Campos Ródenas, Simón Traumatologia  
 cap de secció  
Hospital General d'Elda (Alacant)  
Calabuig Maestre, Constantino Radiodiagnòstic  
 cap de secció  
Hospital de Sagunt (València)  
Ferreres Carceller, Isabel Radiodiagnòstic  
 cap de secció


Còpia Permalink ELI